*Tieslietu padomes sekretariāts*

*Pēc izskatīšanas Tieslietu padomes 2020. gada 9. marta sēdē*

**Priekšlikumi grozījumiem Satversmes tiesas likumā**

|  |  |  |  |
| --- | --- | --- | --- |
| **Spēkā esošā redakcija** |  | **Likumprojekts**  **(Nr.551/Lp13)** | **Tieslietu padomes**  **viedoklis** |
|  |  | Izdarīt Satversmes tiesas likumā (Latvijas Republikas Saeimas un Ministru Kabineta Ziņotājs, 1996, 14. nr.; 1997, 20. nr.; 2001, 2. nr.; 2003, 15. nr.; 2004, 4. nr.; 2008, 8. nr.; 2009, 2. nr.; Latvijas Vēstnesis, 2009, 194., 205. nr.; 2010, 206. nr.; 2011, 85., 196. nr.; 2013, 188. nr.; 2017, 59. nr.) šādus grozījumus: |  |
| **7.pants. Satversmes tiesas tiesneša pilnvaru termiņš**  (1) Satversmes tiesas tiesneša pilnvaru termiņš ir desmit gadi no dienas, kad viņš atbilstoši šā likuma [5.pantam](https://likumi.lv/ta/id/63354#p5) sācis pildīt Satversmes tiesas tiesneša amata pienākumus, izņemot šā likuma [11.panta](https://likumi.lv/ta/id/63354#p11) trešajā un ceturtajā daļā paredzētos gadījumus.  (2) Savu pilnvaru laikā, izņemot šā likuma [10.pantā](https://likumi.lv/ta/id/63354#p10) noteiktos gadījumus, Satversmes tiesas tiesnesis ir neatceļams.  (3) Viena un tā pati persona nevar ieņemt Satversmes tiesas tiesneša amatu ilgāk par desmit gadiem pēc kārtas, izņemot šā likuma [11. panta](https://likumi.lv/ta/id/63354#p11) trešajā un ceturtajā daļā paredzētos gadījumus.  (4) Ja par Satversmes tiesas tiesnesi apstiprināta persona, kas saskaņā ar likumu "[Par tiesu varu](https://likumi.lv/ta/id/62847-par-tiesu-varu)" apstiprināta par tiesnesi bez pilnvaru termiņa ierobežojuma, tai pēc Satversmes tiesas tiesneša pilnvaru izbeigšanās ir tiesības atgriezties iepriekšējā tiesneša amatā, ja tā nav sasniegusi tiesneša amata pildīšanai noteikto maksimālo vecumu.  *(Ar grozījumiem, kas izdarīti ar* [*30.11.2000.*](https://likumi.lv/ta/id/13736-grozijumi-satversmes-tiesas-likuma) *un* [*10.12.2009*](https://likumi.lv/ta/id/203013-grozijumi-satversmes-tiesas-likuma)*. likumu, kas stājas spēkā* [*01.01.2010.*](https://likumi.lv/ta/id/63354-satversmes-tiesas-likums/redakcijas-datums/2010/01/01) *Ar Satversmes tiesas* [*18.10.2007.*](https://likumi.lv/ta/id/165067-par-satversmes-tiesas-likuma-7-panta-ceturtas-dalas-vardu-bez-pilnvaru-termina-ierobezojuma-atbilstibu-latvijas-republikas-satv...) *spriedumu vārdi "persona, kas saskaņā ar likumu "*[*Par tiesu varu*](https://likumi.lv/ta/id/62847-par-tiesu-varu)*" apstiprināta par tiesnesi bez pilnvaru termiņa ierobežojuma" atzīti par neatbilstošiem LR* [*Satversmes*](https://likumi.lv/ta/id/57980-latvijas-republikas-satversme)[*83. pantam*](https://likumi.lv/ta/id/57980-latvijas-republikas-satversme#p83) *un* [*91. panta*](https://likumi.lv/ta/id/57980-latvijas-republikas-satversme#p91) *pirmajam teikumam un spēkā neesošiem no* [*01.04.2008.*](https://likumi.lv/ta/id/63354-satversmes-tiesas-likums/redakcijas-datums/2008/04/01)*)* | **1.** | Izslēgt 7. panta ceturto daļu. | **Atbalstīt** |
|  | **2.** | Papildināt likumu ar 7.1 pantu šādā redakcijā:  "**7.1 pants. Satversmes tiesas tiesneša garantijas pēc pilnvaru termiņa beigām**  (1) Satversmes tiesas tiesnesim pēc pilnvaru termiņa izbeigšanās ir tiesības likumā "Par tiesu varu" noteiktajā kārtībā pretendēt uz vakanto Augstākās tiesas tiesneša amatu, ja viņš nav sasniedzis tiesneša amata pildīšanai noteikto maksimālo vecumu.  (2) Satversmes tiesas tiesnesim pēc pilnvaru termiņa izbeigšanās ir tiesības gada laikā tikt ieceltam vakantā valsts civildienesta ierēdņa amatā atbilstoši attiecīgās amata vietas pretendentam noteiktajām prasībām.  (3) Ja līdz apstiprināšanai par Satversmes tiesas tiesnesi persona ieņēma ierēdņa amatu atbilstoši Valsts civildienesta likumam, pēc Satversmes tiesas tiesneša pilnvaru izbeigšanās iestāde nodrošina viņai tiesības ieņemt līdzvērtīgu amatu.  (4) Ja par Satversmes tiesas tiesnesi apstiprināta persona, kas saskaņā ar likumu "Par tiesu varu" apstiprināta par tiesnesi bez pilnvaru termiņa ierobežojuma, viņai pēc Satversmes tiesas tiesneša pilnvaru izbeigšanās ir tiesības atgriezties iepriekšējā tiesneša amatā, ja tā nav sasniegusi tiesneša amata pildīšanai noteikto maksimālo vecumu.  (5) Atlaišanas pabalstu Satversmes tiesas tiesnesim pēc pilnvaru termiņa beigām nosaka atbilstoši Valsts un pašvaldību institūciju amatpersonu un darbinieku atlīdzības likumam." | **Atbalstīt** |
| **23.pants. Pārstāvība Satversmes tiesā**  (1) Lietas dalībnieks - pieteikuma iesniedzējs, kā arī institūcija vai amatpersona, kas izdevusi apstrīdēto aktu, - var procesuālās darbības Satversmes tiesā veikt pats vai ar pilnvarota pārstāvja starpniecību.  (2) Ja pieteikumu iesniedz ne mazāk kā divdesmit Saeimas deputātu, viņi ir uzskatāmi par vienu procesuālo personu. Procesuālās darbības viņi var izdarīt tikai ar viena pilnvarotā pārstāvja starpniecību. Pirmais, kas parakstījis pieteikumu, uzskatāms par pilnvaroto pārstāvi, ja Saeimas deputāti nav vienojušies citādi. Šādu pilnvarojumu apliecina Saeimas Kanceleja. Gadījumos, kad pieteikumu iesniedz ne mazāk kā divdesmit Saeimas deputātu, deputāta pilnvaru izbeigšanās vienam vai vairākiem no viņiem neliedz izdarīt ar pieteikumu saistītās procesuālās darbības.  (21) Ja konstitucionālo sūdzību kopīgi iesniedz vairāk nekā piecas personas, šīs personas uzskatāmas par vienu procesuālo personu. Procesuālās darbības tās var izdarīt tikai ar viena pilnvarotā pārstāvja starpniecību. Pirmais, kas parakstījis pieteikumu, uzskatāms par pilnvaroto pārstāvi, ja pieteikumā vai tam pievienotajā pilnvarojumā šīs personas nav vienojušās citādi.  (3) Ja tiek apstrīdēta tāda akta atbilstība augstāka juridiska spēka tiesību normai, ko pieņēmusi vai izdevusi institūcija vai amatpersona, kura vairs nepastāv un kurai nav tiesību pārņēmēja, lietas dalībnieka tiesības tiesas procesā ir institūcijai vai amatpersonai, kas tiesīga atzīt apstrīdēto aktu par spēku zaudējušu vai grozīt to.  (4) Lietas dalībnieki var izmantot zvērināta advokāta palīdzību. Zvērinātam advokātam tiesas sēdē ir visas lietas dalībnieka tiesības, izņemot tiesības atsaukt pieteikumu. Zvērināta advokāta pilnvaras apliecina orderis. Lietas dalībnieks var uzticēt zvērinātam advokātam arī pilnvarotā pārstāvja pienākumus. Šāds pilnvarojums apliecināms ar rakstveida pilnvaru.  *(Ar grozījumiem, kas izdarīti ar* [*11.09.1997.*](https://likumi.lv/ta/id/45033-grozijumi-satversmes-tiesas-likuma)*,* [*30.11.2000.*](https://likumi.lv/ta/id/13736-grozijumi-satversmes-tiesas-likuma) *un* [*10.12.2009*](https://likumi.lv/ta/id/203013-grozijumi-satversmes-tiesas-likuma)*. likumu, kas stājas spēkā* [*01.01.2010.*](https://likumi.lv/ta/id/63354-satversmes-tiesas-likums/redakcijas-datums/2010/01/01)*)* | **3.** | Papildināt 23. pantu ar piekto daļu šādā redakcijā:  "(5) Valsts nodrošinātās juridiskās palīdzības sniedzēja pilnvarojumu juridiskās palīdzības sniegšanai apliecina atbildīgās valsts institūcijas izdots norīkojums par juridiskās palīdzības nodrošināšanu." |  |
| **37.pants. Satversmes tiesas finansēšana**  Satversmes tiesu finansē no valsts budžeta. | **4.** | Papildināt 37. pantu ar otro teikumu šādā redakcijā:  "Satversmes tiesu finansē tādā veidā, lai nodrošinātu Satversmes tiesas neatkarību un efektīvu konstitucionālās uzraudzības funkcijas veikšanu." |  |
| **40.pants. Satversmes tiesas amatpersonas un darbinieki**  (1) Satversmes tiesas priekšsēdētājs budžeta ietvaros nosaka Satversmes tiesas iekšējo struktūru, amatpersonu un darbinieku amatu sarakstu, kā arī amatpersonu, kas nodrošina tiesas administratīvo darbu (lietvedības organizēšana, personālvadība, finanšu vadība, materiāltehniskais nodrošinājums u.tml.) un atbild par to.  (2) Satversmes tiesas amatpersonu un darbinieku darba attiecības regulē Darba likums. Satversmes tiesas tiesneša palīgu pieņem darbā uz Satversmes tiesas tiesneša pilnvaru laiku, bet Satversmes tiesas priekšsēdētāja padomnieku un palīgu — uz Satversmes tiesas priekšsēdētāja pilnvaru laiku.  (3) Satversmes tiesas amatpersonu un darbinieku atlīdzību (piemēram, mēnešalgu, piemaksas, sociālās garantijas) nosaka atbilstoši [Valsts un pašvaldību institūciju amatpersonu un darbinieku atlīdzības likumam](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums).  *(Ar grozījumiem, kas izdarīti ar* [*19.06.2003.*](https://likumi.lv/ta/id/76780-grozijumi-satversmes-tiesas-likuma)*,* [*01.12.2009.*](https://likumi.lv/ta/id/201790-grozijumi-satversmes-tiesas-likuma) *un* [*10.12.2009*](https://likumi.lv/ta/id/203013-grozijumi-satversmes-tiesas-likuma)*. likumu, kas stājas spēkā* [*01.01.2010.*](https://likumi.lv/ta/id/63354-satversmes-tiesas-likums/redakcijas-datums/2010/01/01)*)* | **5.** | Papildināt 40. pantu ar 1.1daļu šādā redakcijā:  "(11) Satversmes tiesas administratīvo darbu organizē un nodrošina Administrācijas vadītājs. Administrācijas vadītāja padotībā ir visas uz darba līguma pamata strādājošās Satversmes tiesas amatpersonas un darbinieki." |  |